Hizbollah

Hizbollah (arabisk:‮حزب الله ‬) er en libanesisk, sjiamuslimsk gruppe med en militær og en politisk gren. Den ledes av Hassan Nasrallah. Den ble stiftet i 1985 for å bekjempe Israel i Sør-Libanon, som Israel okkuperte frem til år 2000.

Sammen med Amal-bevegelsen er Hizbollah det største politiske partiet som representerer sjiittene. 


== Opprettelse ==
Bevegelsen ble grunnlagt og finansiert med hjelp fra Iran, og følger en ideologi utviklet av ayatollah Ruhollah Khomeini, lederen av den islamske revolusjon i Iran. Grunnleggerne var Imad Mugniyah, Mohammad Hussein Fadlallah, og Ali Akbar Mohtashamipur. 
Dens militære fløy er listet som en terroristorganisasjon av EU.Den sivile gren av Hizbollah driver sykehus, nyhetskanaler og utdannelsesfasiliteter, og deltar i det libanesiske parlament. Bevegelsens rekonstruksjonskampanje (Jihad al-Bina) er ansvarlig for flere økonomiske og infrastrukturmessige utviklingsprosjekter i sjia-befolkede områder av Libanon.


== Navnet ==
Navnet ‮حزب الله‬ er transkribert fra arabisk på mange måter og betyr guds parti. En eksakt transkribering vil være ḥizb ullāh(i) eller ḥizb Allāh. Hezbollah brukes av de engelskspråklige CNN og BBC, men Hizbullah er organisasjonens foretrukne transkribering til engelsk, og brukes av den ledende engelskspråklige avisen i regionen, Daily Star fra Beirut og av det engelske uketidsskriftet The Economist, samt den foretrukne translittereringen i de fleste språk med latinbasert alfabet. Organisasjonens navn kan også skrives Hizballah, Hizbollah, Hezbollah eller Hizb Allah, som er transkriberingen brukt av Al-Jazeera.


== Motstandsbevegelse ==
Hizbollah blir betraktet som en legitim motstandsbevegelse av mange i den arabiske og muslimske verden, som den iranske og syriske regjering, og av deler av radikal venstreside i den vestlige verden. Hizbollah er et anerkjent politisk parti i Libanon, hvor det deltar i regjeringen.
Organisasjonen er kjent som en betydelig maktfaktor i Midtøsten og antas å være i besittelse av et forholdsvist stort antall kort- og mellomdistanseraketter. I april 2010 hevdet USAs forsvarsminister, Robert Gates, at Hizbollah hadde bygd opp sitt våpenarsenal betydelig siden krigen i 2006, og at de nå hadde «langt flere raketter enn de fleste regjeringer i verden».


== Terroristorganisasjon ==
Hizbollah er blitt merket som en terroristorganisasjon av følgende land og overnasjonale organisasjoner:

Hizbollah blir sett på som en terroristorginasisjon av Israel, USA Storbritannia og Canada[ I 2005 listet EU ikke Hizbollah som en «terroristorganisasjon», men har senere betegnet den militære fløyen slik.12. juli 2006 angrep geriljasoldater fra Hizbollah israelske styrker i grenseområdet mellom Israel og Libanon og tok til fange to israelske soldater, sersjantene Ehud Goldwasser og Eldad Regev. Dette markerte starten på Libanon-krigen i 2006, som varte i 34 dager.
2. august 2006 uttalte EUs finske president at EU ikke ville sette Hizbollah på sin liste over terroristorganisasjoner i og med den pågående krisen i Libanon. EU støttet imidlertid tiltak som var ment å stoppe Hizbollahs «terroristaktiviteter». 10. mars 2005 vedtok Europaparlamentet en resolusjon som hevdet at «parlamentet anser at det finnes klare bevis for at Hizbollah utfører terroristaktiviteter og at EU-rådet skal ta alle nødvendige skritt for å hindre dem.» I juli 2013 plasserte EU den militære fløyen av Hizbollah på sin liste over terrororganisasjoner. Hizbollah blir støttet av Iran, og Hizbollahs deltagelse i krigen i Syria har uroet vestlige land.


== Referanser ==


== Eksterne lenker ==
BBC News: Who are Hezbollah?